[Импортиране на база данни чрез phpMyAdmin](/bg/kb/view/2042_importirane_na_baza_danni_chrez_phpmyadmin "Импортиране на база данни чрез phpMyAdmin")

 Предполагаме, че имате файл, съдържащ SQL dump/schema на Вашата база данни на Вашия компютър или сте я качили на Вашия акаунт.
За да импортирате файл в база данни чрез phpMyAdmin, следвайте тези стъпки:
1. Отворете приложението phpMyAdmin чрез раздела MySQL бази данни на хостинг Контролния панел. По-детайлна информация за това как да достъпите phpMyAdmin е налична в нашата статия phpMyAdmin достъп.
2. В phpMyAdmin приложението изберете базата данни, в която желаете да импортирате SQL dump/schema файла, от таб Databases.

3. Изберете таб Import.

4. Пред Вас ще се покаже списък с настройки за импортиране.
Можете да импортирате некомпресиран SQL dump файл или файлове, компресирани в .zip, .gzip или .bzip2 формат. Ако файлът, който искате да импортирате, е по-голям от 5-10 MB, моля да използвате функцията Импортер на раздела MySQL бази данни на хостинг Контролния панел. Можете да откриете повече информация за функцията импортер в статията ни Прехвърляне на база данни на нашия сървър.
Натиснете бутона Browse, за да изберете файл от Вашия компютър.

5. Натиснете бутон Go.
 